钦定古今图书集成/理学汇编/文学典/第113卷 > 项可试〈可诫〉
## 钦定古今图书集成/理学汇编/文学典/第113卷 > 项可试〈可诫〉

按《宁波府志》：“可试字幼志，弟可诫，字幼思。少时随父
守安尹顺昌，受业罗近谿先生之门。父没于官，扶榇
归。丧毕，复往就学，历三年始返。可试以诸生早卒。可
诫由贡仕至贵谿教谕，兄弟并优文学。可试有《易学
绪言》五卷，《史函子函》二十卷。可诫有《兰沙集》四卷。可
试子斯勤，字正叔，幼孤好学，辛卯贡，授谷城知县，罢”
归。《奉化邑志》自嘉靖中谢澭修后，至是已逾百年。邑
令王奂聘斯勤重修，搜罗纂辑，勒成十六卷，遂为全
书。